स्टैनफोर्ड विश्वविद्यालय में पढाएंगे उस्ताद अमजद अली खान  
भारतीय शास्त्रीय संगीत का अपना अपार अनुभव साझा कर चुके सरोद वादक उस्ताद अमजद अली खान अब प्रतिष्ठित स्टैनफोर्ड विश्वविद्यालय में पढाएंगे।
कई पश्चिमी देशों की कक्षाओं में भारतीय शास्त्रीय संगीत का अपना अपार अनुभव साझा कर चुके सरोद वादक उस्ताद अमजद अली खान अब प्रतिष्ठित स्टैनफोर्ड विश्वविद्यालय में पढाएंगे। अमजद अली कैलीफोर्निया के इवी लीग इंस्टीट्यूट में संगीत पर तीन माह के उस कार्यक्रम का हिस्सा होंगे जिसमें सरोद से जुड़ी शिक्षा दी जाएगी। अमजद अली ने बताया कि वह इंडियन क्लासिकल म्यूजिक : एवे ऑफ लाइफ शीर्षक वाले पाठ्यक्रम को दो अप्रैल से 12 जून 2012 तक पढ़ाने के दौरान कैलीफोर्निया के स्टैनफोर्ड में रहेंगे।  संगीत विभाग में कराए जा रहे इस पाठ्यक्रम में अमजद छात्रों और संगीतकारों को भारतीय शास्त्रीय संगीत प्रस्तुत करना और उसका आनंद उठाना सिखाएंगे। इसके अलावा उस्ताद उनके साथ संगीत की पारंपरिक विधा में अपने अनुभव भी बांटेंगे। इस पाठ्यक्रम को सभी वाद्य यंत्रों के छात्रों को ध्यान में रखकर तैयार किया गया है। यह 66 वर्षीय सरोद वादक पहले भी कई विश्वविद्यालयों में संगीत के विजटिंग प्रोफेसर रह चुके हैं।